Suchinthana/si-wikipedia huggingface dataset:
කඩුපුල්

Epiphyllum oxypetalum යන විද්‍යාත්මක නාමයෙන් හඳුන්වන කඩුපුල් මල ඉංග්‍රීසි ව්‍යවහාරයේදී “ඕලන්ද මිනිසාගේ පයිප්පය” සහ “රාත්‍රියේ රැජින” යන අන්වර්ථ නාමයන්ගෙන් හඳුන්වනු ලබයි. කඩුපුල් මල පතොක් කුලයට අයත් ශාකයක් වන අතර වෙනත් රටවල බහුල වශයෙන් වගා කරනු ලබන මල් වර්ගයකි. රාත්‍රී පතොක් ශාකය ලෙස ඇතැම් විට හඳුන්වනු ලැබුවද මෙය පතොක් ශාකවල ලක්ෂණ බහුලව නොපෙන්වයි. කෙසේ නමුත් පතොක් කුලයට අයත් අනෙකුත් ශාක මෙන්ම මෙහිද මල් හට ගන්නේ රාත්‍රියට පමණි.

පද නිරුක්තිය 
Oxypetalum(ලතින්) = උල් සහිත පෙති ඇති මල

ඉතිහාසය 

ශ්‍රී ලංකාවේ මෙය කඩුපුල් මල ලෙස හැඳින්වුවද ඉන්දියාවේදී බ්‍රහ්ම කමලම් ලෙස හැඳින්වේ. මහා බ්‍රහ්මයා විසින් මැවීමෙන් අනතුරුව එම නම ලබාදුන් බව පැවසේ. මෙම මල පිපෙන අවස්ථාවේදී දෙවියන්ගෙන් ඉල්ලා සිටින දේවල් ලැබෙන බව බැතිමතුන් විස්වාස කරයි. 

මද්‍යම  ඇමෙරිකාව මෙහි ජන්ම භුමියයි. මෙම මල් වර්ගය  දුර්ලභ වන අතර එක රාත්‍රියකදී පිපී එම රාත්‍රිය අවසන් වීමත් සමග පරවී යයි. 

වර්ෂ 1909 දී C.A. Purpus මහතා විසින් ඉතා කුඩා වෙනස්කම් සහිත කඩුපුල් විශේෂයක් මෙක්සිකෝවෙන් සොයාගත් අතර එහි පෙති තද රතු පැහැයෙන් යුක්ත වූ අතර මල එහි සුපුරුදු මිහිරි සුවඳ වෙනුවට අප්‍රසන්න ගන්දයකින්ද යුක්ත වූ බව පැවසේ. එය “Phyllocactus purpusii” ලෙස නාමකරණය කළ නමුත් උද්භිද විද්‍යාත්මක හඳුනාගැනීමක් නොලැබිණි. 

චීන ජනවහරේදී කඩුපුල් මල විශේෂ පුද්ගලයන් හැඳින්වීම සඳහා යොදාගනී. එනම්, සිත් ගන්නා සුළු නමුත් ඉතා සුළු කාලයක් කීර්තිමත්ව සිටින පුද්ගලයන් හැඳින්වීම සඳහා කඩුපුල් මලේ නම යොදාගනී. ඒ කඩුපුල් මලද පිපීම සඳහා විශාල කාලයක් ගන්නා නමුත් එක රැයෙන් පරවී යන නිසාය.
කඩුපුල් මලට ජපන් වැසියන්ගෙන්ද හිමි වන්නේ සුවිශේෂී ස්ථානයකි. ඔවුන් කඩුපුල් මල “සඳ කුමරිය” ලෙස හඳුන්වයි.

මෙම කඩුපුල් ශාකය​  යුරෝපීයයන් ඇමෙරි කාව සොයා ගැනීමෙන් පසු ලෝකයේ ප්‍රචලිතව ගිය එකක් බැවින් අපේ සාහිත්‍යයේ  හා බෞද්ධ සූත්‍ර වල සඳහන් වන කඩුපුල් වෙනයම් එකක්විය යුතුය​. කොසොල් රජ තුමා හා බුදුන් වහන් සේ අතර ඇතිවූ සංවාදයක සඳහන් වන්නේ කඩුපුල් ඇත්තේ නාග ලෝකයේ බවයි.

මූලාරම්භය සහ ජනාවාස 
කඩුපුල් ශාකය මෙක්සිකෝවේ සිට වෙනිසියුලාව දක්වා පැතිර පවතී. එමෙන්ම බ්‍රසීලයේද දැකිය හැක. ඇමරිකාවේ ටෙක්සාස් සහ කැලිෆෝනියා වැනි උණුසුම් දේශගුණයක් පවතින ප්‍රදේශ වල කඩුපුල් ශාකය වගා කරනු ලබයි. කෙසේනමුත් කඩුපුල් ශාකයේ ජන්ම භූමිය   දකුණු මැක්සිකෝ බව පිළිගැනේ.

වගාකිරීම 
කඩුපුල් යනු පහසුවෙන් වගා කළ හැකි ශාකයකි.  වසන්ත කාලයේ අග බාගයේදී සහ ග්‍රීෂ්ම සෘතුවේ මුල් බාගයේදී වැඩි වශයෙන් මල් හට ගනී. විශාල ශාක වල මල් කිහිපයක් හටගනී. අපිපත්‍ර කුලයේ ශාක වල වැඩියෙන්ම වගා කළ හැකි ශාකය මෙයයි.

වෙනත් යොමු කිරීම් 
 මෙම ලිපිය මුල් වරට පල කරන ලද්දේ පහත නම සඳහන් වෙබ් පිටුව සඳහාය. [ EpiBase - Selenicereus, Epiphyllum and other epiphytic cacti]
 Anderson, E. F. 2001. The cactus family. Timber Press, Portland, Oregon, USA.
 http://www.indianbotanists.com/2013/04/epiphyllum-oxypetallum-brahmakamal.html

අතිරේක යොමු කිරීම් 
වෙනත් කියවීම් සඳහා Epiphyllum oxypetalum Wikimedia Commons
 Video of the blooming Epiphyllum
 Timelapse photography of a blooming Nishagandhi
අන්තර්ජාල සේවා දායකයන්



නියෝජන අනුග්‍රහකය (proxy server) 
එක් එක් සේවාදායක පරිඝණක(clients) වලින් ලැබෙන ඉල්ලීම් වලට අදාලව , සම්පත්දායක කළ හැකි අනුග්‍රහක (server) පරිඝණක සොයාදීමේ අතරමැදිකරැවා ලෙස ක්‍රියා කරනු ලබන, පරිඝණක පද්ධතියක් හෝ යෙදවුමක් වේ . නියෝජිත සේවාදායක පරිඝණකයක් තුළින් ඉල්ලීමක් කරනු ලැබූ විටකදී, ඉල්ලීම ඇගයීමක් (evaluate) තුළින් ඉල්ලීමේ සංකීර්ණත්වය අවම කිරීමට නියෝජිත සේවාදායක පරිඝණකයට පුලුවන . අන්තර්ජාල සේවා පෙරීමකට ලක්කිරීම(web filtering), ආරක්ෂිත ජාල සම්බන්ධයක් පවත්වාගැනීම, වේගවත් සම්බන්ධතාවක් පවත්වා

ගැනීම මෙහි ඇති ප්‍රධාන වාසි වේ .

යෙදුම් අනුග්‍රහකය (application server) 
යෙදුම් අනුග්‍රහකය යනු, මෘදුකාංග යෙදවුම් නිර්මාණය (creating software applications) සදහා හා ඒවා ක්‍රියාත්මක කිරීමට අවශ්‍ය අනුග්‍රහක පසුබිම (server environment) යන කාර්යන් දෙක සදහාම පහසුකම සළසන්නා වූ පද්ධතියකි .

විෂය නාම සේවා අනුග්‍රහකය (DNS server) 
අන්තර්ජාලය තුළ විෂය නාමයන් IP ලිපින බවට පරිවර්තනය කරන සේවාවක් ලෙස මෙය හැදින්විය හැකිය . සාමාන්‍යයෙන්අන්තර්ජාලය තුළ විෂය නාමයන් පවතින්නේ අකුරු ආකාරයටය, මක්නිසාද යත් එවිට ඒවා පහසුවෙන් මතක තබා ගත හැකිය(උදාහරණයක් ලෙස www.example.com ). නමුත් අප දන්නා පරිදි අන්තර්ජාලය සැබෑ ලෙසම ගොඩනැගී ඇත්තේ IP ලිපින පදනම්වය . තවදුරටත් පැහැදිළි කරගතහොත්, ඔබවෙබ් බ්‍රව්සරයක් තුළ ඇතුළත් කරනු ලබන ඕනෑම විෂය නාමයක් සදහාම ඊට අනුරූප වූ ලිපිනයක් ඇත(උදා: www.example.com විෂයනාමයට අනුරූප ලිපිනය 198.105.232.4). එමනිසා සෑම විෂය නාම සේවා ඇතුලත් කිරීමකදීම මෙම සේවාව විෂය නාමය ඊට අදාළ ලිපිනයට පරිවර්තනය කරයි .විෂය නාම සේවා අනුග්‍රහකය ඊටම අදාළ වූ ජාලයකි . කිසියම් විෂය නාම සේවා අනුග්‍රහකයකට දෙන ලද විෂය නාමයට අනුරූපව පරිවර්තනයක් නොදන්නේ නම්, නිවැරදි ලිපිනය ලැබෙන තෙක්ම එය තවත් විෂය නාම සේවා අනුග්‍රහක සේවාව ලබා ගනී .

ගතික සංග්‍රාහක වින්‍යාස නියමාවලි අනුග්‍රහකය (DHCP server) 
කිසියම් ජාලයක් තුළ, ජාලය හා සම්බන්ධව ඇති මෙවලම් සදහා ගතික IP ලිපින ලබා දීමේ සේවාවයි . මෙය ගතික ලිපින ලබා දීමේ ක්‍රියාවලියක් නිසාවෙන්, කිසියම් මෙවලමක් සදහා එම මෙවලම ජාලය හා සම්බන්ධ වෙන සෑම වාරයක් පාසාම විවිධ(එකිනෙකට වෙනස්) IP ලිපින ලැබේ . ඇතැම් විටම ජාලය හා සම්බන්ධව තිබියදීම වුවද ලිපිනය වෙනස් විය හැකිය . එසේම මෙම අනුග්‍රහකය ගතික හා ස්ථිතික ලිපිනයන් එකිනෙක මුහු කිරීමටද යොදා ගනී . නවක මෙවලමක් ජාලය හා සම්බන්ධ කිරීමේදී, නවක මෙවලම සදහා ලිපින ලබා දීමට වෙනමම වෙහෙසක් දැරීමට අවශ්‍ය නොවන නිසා (මෙම අනුග්‍රහකය ස්වයංක්‍රීයව එය ක්‍රියාවට නංවයි.) ජාලකරණයේදී වැඩි වෙහෙසක් දැරීම නුවුමනාය . මේ හේතුවෙන් අන්තර්ජාල සේවා සපයන්නන් බොහොමයක් තම සේවාදායකයන් (dial-up users)සදහා ලිපින ලබා දීමට මෙම අනුග්‍රහකය යොදා ගනී .
ද ඩිසින්ටිග්‍රේෂන් මෙෂීන්

"ද ඩිසින්ටිග්‍රේෂන් මෙෂීන්" යනු,  ආතර් කොනන් ඩොයිල් විසින් ලියැවුනු කෙටිකතාවකි. 1929 ජනවාරි මාසයෙහිදී   ද ස්ට්‍රෑන්ඩ් සඟරාවෙහි එය මුලින්ම ප්‍රකාශයට පත් විය. මෙම කතාව ගෙතී ඇත්තේ, වස්තූන් අසමෝධානය කළ හැකි සහ ඒවා පැවති ආකාරයටම ප්‍රතිස්ථාපනය කළ හැකි   යන්ත්‍රයක් සොයා ගැනීම වටාය. මෙම කෙටිකතාව,  ධනවත් විධිවිරෝධී වික්‍රමිකයෙකු වූ මහාචාර්ය චැලෙන්ජර් පිළිබඳව ලියැවුනු "චැලෙන්ජර් ග්‍රන්ථ මාලාවෙහි" කොටසකි.

කථා වස්තු සාරාංශය 
තොරතෝංචියක් නොමැතිව  දුරකතනයෙන් ඔහු වෙත ඇමතුම් ලබා දෙන පුද්ගලයින් හා මහාචාර්ය චැලෙන්ජර් විවාදයකට පැටලී සිටින අවස්ථාවකදී, ද ඩේලි ගැසට් පුවත්පතෙහි වාර්තාකරුවෙකු වූ සහ ඔහුගේ තරුණ මිතුරා වූ මොලෝන් පැමිණ චැලෙන්ජර්ට ඇවටිලි කරන්නේ, වස්තූන් අසමෝධානය කළ හැකි යන්ත්‍රයක් සොයාගත් බව පවසන තියඩෝර් නෙමෝර්ගේ සොයාගැනීම පරික්ෂාකිරීමට ඔහු සමග පැමිණෙන ලෙසිනි. මෙම සොයැගැනුම සැක සහිත බව සිතන චැලෙන්ජර්, මොලෝන්ගේ යෝජනාවට එකඟවී ඔහු හා නෙමෝර්ගේ නිවෙස බලා යයි. 

යන්ත්‍රයේ  හැකියාව ප්‍රදර්ශනය කරනු වස්, චැලෙන්ජර් අසමෝධානය කොට ඔහු යළි ප්‍රතිස්ථාපනය කිරීමට  නෙමෝර් මුලින්ම යෝජනා කර සිටි නමුත්, කිසියම් අයුරකින් චැලෙන්ජර් ප්‍රතිස්ථාපනය කිරීමට යන්ත්‍රය අසමත් වුවහොත්, ඔහු විසින් සිදු කෙරෙමින් පවතින විද්‍යාත්මක කාර්යයන් නිම කිරීමට නොහැකිව අඩාල වන බව චැලෙන්ජර්ට ඒත්තු ගැන්වීමට මොලෝන් සමත් වන අතර,  මොලෝන් විසින්  අසමෝධානය සඳහා වස්තුව ලෙසින් තමා නම් කරයි. 

මොලෝන් සාර්ථක ලෙසින් අසමෝධානය කොට යළි ප්‍රතිස්ථාපනය කෙරෙන අතර ඉන්පසු චැලෙන්ජර් අරභයාද එම කාර්යයම සිදු කෙරෙයි. සොයාගැනුම පිළිබඳ චැලෙන්ජර්ගේ විශ්වාසය මද බව සහ නෙමෝර් වෙත ගරුත්වය දැක්වීමෙහි මද  බවට දඬුවමක් වශයෙන්, නිමැවුම්කරු විසින් මහාචාර්යවරයා යළි ප්‍රතිස්ථාපනය කෙරෙනුයේ හිසකෙස් රහිතවය. කෝපයට පත්වන චැලෙන්ජර්, නෙමෝර් හට පහර දෙන අතර, ඔහු බිම හෙලා තර්ජනය කරනුයේ, මහාචාර්යවරයා යළි පෙර තත්ත්වයට ප්‍රතිස්ථාපනය නොකෙළේ නම් දිවි තොර කරන බවයි. නෙමෝර් විසින් චැලෙන්ජර්ගේ කෙස් යළි ප්‍රතිස්ථාපනය කරන අතර, ඔහුගේ යන්ත්‍රය පිළිබඳව ඔහුට ප්‍රශංසා කරන චැලෙන්ජර් ඔහුගෙන් විමසන්නේ එහි ප්‍රායෝගික උපයෝගයන් මොනවාද යන්නයි. නෙමෝර් විසින් කට මැත දොඩනුයේ, මෙම සොයාගැනීමේ හිමිකම් සඳහා වැඩිම ඉල්ලුම්කරුවන් වන රුසියානුවන් විසින් ලන්ඩනය සහ එහි වැසියන් මිලියන ගණනක් විනාශ කෙරෙනු ඇති බවයි. 

යන්ත්‍රය පිළිබඳ රහස වෙනයම් අය දන්නේද යන්න නිර්ණය කරගැනුමෙන් පසු, චැලෙන්ජර් විසින් එය පරික්ෂා කරනු ලබයි. චැලෙන්ජර් තරයේ පවසනුයේ, ඔහු අසමෝධානය කෙරුණු විට වාඩි වුනු යන්ත්‍රයෙහි අසුන වෙතින් කිසියම් සුළු ප්‍රමාණයක විදුලිය කාන්දුවක් සිදුවූ බවයි. නෙමෝර් විසින් මෙය ප්‍රතික්ෂේප කරන අතර ඔහු විසින් මෙම අසුන මත වාඩි වන්නේ මෙලෙස කාන්දුවක් ඇත්දැයි ප්‍රත්‍යක්ෂ කර ගැනුමටය. චැලෙන්ජර් විසින් වහා ඔහු අසමෝධානය කෙරෙන අතර, පොදු යහපත සලකා, ඔහු සහ මොලෝන් පිටව යන්නේ, නොමෝර් යලි ප්‍රතිස්ථාපනය නොකරමය.

බාහිර සබැඳි 
"ද ඩිසින්ටිග්‍රේෂන් මෙෂීන්" (විද්‍යුත්-පෙළ) ක්ලැසික් ලිට්‍රිචර් ලයිබ්‍රරි වෙත

1929 වසරෙහි කෙටිකතා
විද්‍යා ප්‍රබන්ධ කෙටිකතා
මහාචාර්ය චැලෙන්ජර් කෙටිකතා
ද ස්ට්‍රෑන්ඩ් සඟරාවෙහි මුලින් ප්‍රකාශිත කෘතීන්
ගැඹුරු ජාලය

ගැඹුරු ජාලය, අදිසි ජාලය හෝ සැඟවුණු ජාලය (ඉංග්‍රීසි: Deep Web, Invisible Web, Hidden Web) යනු වෙබ් සෙවුම් යන්ත්‍ර‍ මගින් සුචිගත කර නොමැති අන්තර්ගතයන් සහිත විශ්ව විසිරි වියමනෙහි කොටස් ය. ඕනෑම අන්තර්ජාල පරිශීලකයෙකුට පහසුවෙන් පිවිසිය හැකි මතුපිට ජාලය මෙන් නොව, ගැඹුරු ජාලයට පහසුවෙන් පිවිසිය නොහැක. ගැඹුරු ජාලය යන වචනය හඳුන්වා දෙනු ලැබුවේ පරිගණක විද්‍යාඥ මයිකල් කේ. බර්ග්මන් විසින් 2001 දී ය.

වෙබ් තැපැල් සේවා, අන්තර්ජාල බැංකු සේවා, පුද්ගලික හෝ සීමිත-ප්‍රවේශ සහිත සමාජ මාධ්‍ය ගිනුම්, නැරඹීම සඳහා ලියාපදිංචි වීම අවශ්‍ය වන වෙබ් පිටු, පරිශීලකයා විසින් ගෙවීම් සිදුකළ යුතු සේවා ආදිය ගැඹුරු ජාලය තුල ක්‍රියාත්මක වේ. නිවැරදි URL ලිපිනය හෝ IP ලිපිනය ඇතුලත් කිරීම මගින් ගැඹුරු ජාලයට සාමාන්‍ය වෙබ් බ්‍රවුසරයකින් වුවද පිවිසිය හැකි නමුත්, බොහෝවිට ඒවා මුරපද වැනි ආරක්ෂක පියවර වලින් සමන්විත වේ.

මූලාශ්‍ර
ගැමා කිරණ

ගැමා කිරණ, විකිරණශීලී මූලද්‍රව්‍ය මගින් නිකුත් කරන එක් තරංග වර්ගයකි. ගැමා කිරණවල සංඛ්‍යාතය ඉතා අධික වන අතර එAවායේ අඩංගු ශක්ති ප්‍රමාණය ද ඉතා අධික ය. ඝන වානේ තහඩු සහ කොන්ක්‍රීට් ආදිය පවා විනිවිද යාමේ හැකියාවක් ගැමා කිරණවලට ඇත. ගැමා කිරණ මගින් සජීවී ෙසෙල විනාශ කෙරෙන බැවින් පිළිකා ෙසෙල විනාශ කිරීමට මෙම කිරණ යොදා ගැනේ. ආහාර සහ ශල්‍යකර්ම සඳහා භාවිත කරන උපකරණ ආදිය ජීවානුහරණය කිරීම සඳහා ද ගැමා කිරණ භාවිත කෙරෙයි.ගැමා කිරණවල තරංග ආයාමය ඉතා අඩුය.
7 (සංඛ්‍යාව)

7 (හත) යනු,  ට පසුව සහ  ට පෙර යෙදෙන ප්‍රකෘති සංඛ්‍යාවකි.

මෙය වාසනාවේ අංකය ලෙසද හැඳින්වෙයි.
ප්‍රකෘති සංඛ්‍යාව

ගණිතයෙහිදී,  ගණන් කිරීම ("මේසය මත කාසි හයක් ඇත" යන ආකාරයෙන්) සඳහා සහ අනුපිළිවෙලකට තැබීම ("මෙය රටෙහි තෙවන විශාලතම නගරය වෙයි" යන ආකාරයෙන්) සඳහා ප්‍රකෘති සංඛ්‍යා භාවිතා කෙරෙයි.  සාමාන්‍ය ව්‍යවහාරයෙහිදී, ගණන් කිරීම සඳහා භාවිතා කරන වචන "මුඛ්‍ය සංඛ්‍යාවන්" වන අතර අනුපිළිවෙලකට තැබීමට භාවිතා කරන වචන  "ක්‍රමසූචක සංඛ්‍යාවන්" වෙති.
මුඛ්‍ය සංඛ්‍යාව (වාග් විද්‍යාව)

වාග් විද්‍යාවෙහිදී, සහ වඩාත් නිරවද්‍ය ලෙසින් පැවසුවහොත් සාම්ප්‍රදායික ව්‍යාකරණයෙහිදී, මුඛ්‍ය සංඛ්‍යාවක් හෝ  මුඛ්‍ය සංඛ්‍යාංකයක් (‍හෝ මුඛ්‍යයක් පමණක් ලෙසින්) යනු,  එක, දෙක, තුන  වැනි සිංහල වචන මෙන්ම, නිදසුනක් වශයෙන්  තුන්සිය හතලිස් දෙක වැනි සංයුක්ත වචනද ගණනයන් ලෙසින් දැක්වීම සඳහා භාවිතා කෙරෙන ව්‍යාකරණ අංගයකි.
යුගෝස්ලාවියාව

යුගෝස්ලාවියාව යනු 20 වන සියවසේ වැඩි කාලයක් (එනම් වසර 70ක් පමණ) ගිනිකොණදිග යුරෝපයේ පැවති රටකි.  එය බිහිවූයේ 1918 දී පළමුවන ලෝක යුධ සමය තුළය. තාවකාලික ස්ලෝවේනියානු, ක්‍රෝඒෂියානු සහ සර්බියානු රාජ්‍යයෙහි  සහ නිදහස් රාජ්‍යයක්ව පැවති සර්බියානු රාජධානියේ ඒකාබද්ධයෙන්, සර්බියානු, ක්‍රෝඒෂියානු සහ ස්ලෝවේනියානු රාජධානිය යන නාමය යටතේ එය බිහි විය. සර්බියානු කරඩෝඩෙවිච් රාජකීය වංශය යුගෝස්ලාවියානු රජ පෙළපත බවට පත්විය.

පෙර පැවති රටවල්
අනූනන විභාජනය

ඒකගුණ හෝ ද්විගුණ න්‍යාෂ්ටික සෛලයක න්‍යෂ්ටිය, වර්ණදේහ ගණනින් හා ප්‍රවේණික සංයුතියෙන් ද එකිනෙකට මෙන්ම මව් න්‍යෂ්ටියට සමාන වූ දුහිතෘ න්‍යෂ්ටි යුගලක් බවට විභාජනය වීම අනූනන විභාජනය වේ.

අනුනන විභාජනය ප්‍රධාන වශයෙන් කොටස්  5 කට බෙදිය හැක 
 ප්‍රාක්  කලාව
පෙර යොග කලාව  
 යෝග කලාව  
  වියෝග කලාව  
 අන්ත කලාව 

 ප්‍රාක් කලාව :-
           
   > වර්ණදේහ ඝන හා කෙටි වීම.
   > තර්කුව හා තුරුව ඇති වීම.
   > න්‍යෂ්ටිකාව නොපෙනී යාම.

 පෙර යෝග කලාව :-
  
   > න්‍යෂ්ටි පටලය බිඳ වැටීම.
   > තර්කුව සෛලයේ ධ්‍රැව දෙසට 
     ගමන් කිරීම.
   > ඇතැම් තර්කු තන්තු වර්ණදේහ 
     වල සෙන්ට්‍රොමියර  ප්‍රදේශයේ 
     කයිනෙටොකෝර්වට තදින් සම්බන්ධ 
     වීම.

 යෝග කලාව :-

   > කේන්ද්‍ර දේහ ප්‍රතිවිරුද්ධ ධ්‍රැව වලට 
     පැමිණීම.
   >වර්ණදේහ වල කයිනෙටොකෝර්වට 
    සම්බන්ධ තර්කු තන්තු සංකෝචනය 
    වීම හේතුවෙන් වර්ණදේහ 
    ප්‍රතිවිරුද්ධ ධ්‍රැවවල තර්කු වලට 
    සමාන දුරකින් පිහිටියෝග කලා 
    තලයේ සෛලයේ පරිධිය වටා සකස් 
    වීම.

ආශ්‍රිත
 ඌනන විභාජනය

මූලාශ්‍ර

භාහිර සබැඳි 

 
Cell cycle
Articles containing video clips
1835 in science
අනුලා විද්‍යාලය, නුගේගොඩ

අනුලා විද්‍යාලය, නුගේගොඩ ශ්‍රී ලංකාවේ බෞද්ධ බාලිකා පාසලක් වන අතර, එය 1941 දී ඊ. ඩබ්ලිව්. අදිකාරම් විසින් ගුරුවරු පස් දෙනෙක් හා ශිෂ්‍යයාවන්  38 දෙනෙක් සහිතව ආරම්භ කරන ලදී. 

දැනට මෙම පාසලේ ශිෂ්‍යාවන් ගණන 3,000 ඉක්මවයි. විදුහල්පති හා කාර්ය මණ්ඩලයේ  මග පෙන්වීමට අනුව මෙහි බෞද්ධ මූලධර්ම මත පදනම් වූ  අවිහිංසාව හා ස්වයං විනය පවත්වා ගෙන යාමට ශිෂ්‍යාවන් පුරුදු පුහුණු කිරීම මෙහි පරම අභිප්‍රායයි.
මෙහි ආදිකතෘ තුමාගේ අරමුණ හා පාසලේ දැක්ම වනුයේ  මෙහි ඉගෙනුම ලබන ශිෂ්‍යයාවන්, සෑම අංශයකින්ම " පරිපූර්ණ කාන්තාවන් " බවට හැඩගැස්වීමටය.
පුරෝගාමී විදුහල්පතිනියක් වූ ( පී. බී. ප්‍රනාන්දු මහත්මිය) 1941 සිට 1956 දක්වා පාසලට සේවය කළ අතර පාසල සඳහා ඉඩමක් සහ ශිෂ්‍යත්ව ක්‍රමයක් ලබා ගැනීම සඳහා ඇය සිය මුළු වැටුපම පරිත්‍යාග කළාය.

විදුහල්පතිනියන්

SCHOOL SONG 
 

සමරමු අනුලා විදුහල් මාතා 

නමදිමු හදපිරි බැතිනි සදා //

සුචරිත සදවා ගුණ මිණි වඩවා 

හෙළ දූ දරුවන් යහමග ගන්වා 

දෙස බස රැස බුදු සමය නගා 

ශිල්පකලා විද්‍යාලෝකේ .....

සමරමු අනුලා......

ධීර වීර ගුණ නැණ බලධාරී //

වීර විකුම් හෙළ ජීවය පා

ඔද තෙද බලපා  රස ලොව කළඹා 

පෙරටම යවූ ඔබ දූ දරුවෝ 

සමරමු අනුලා......

සාමකාමි දියුණුව සහජීවේ //

සිරිලක් පොළොවේ මතුකරදී 

ජයගොස නංවා කිතුරැස ගන්වා 

"සැරදේවා ඔබ බැබළේවා" 

සමරමු අනුලා......
ඊ. ඩබ්ලිව්. අදිකාරම්

කළුතර කෝරලලාගේ එඩ්වඩ් විනිෆ්‍රඩ් බ්‍රිටෝ අදිකාරම් (5 මාර්තු 1905 – 28 දෙසැම්බර් 1985) යනු,  ශ්‍රී ලංකාවේ අධ්‍යාපනඥයෙක්, ලේඛකයෙක් සහ සමාජ ක්‍රියාකාරියෙකි. 1931වසරෙහිදී ඔහු විසින් පෙරදිග අධ්‍යයනය පිළිබඳ ලන්ඩන් ශාස්ත්‍රාලයෙන් එම්.ඒ. උපාධියක් ලැබූ අතර 1933 වසරෙහිදී  "අර්ලි හිස්ට්‍රි ඔෆ් බුඩිසම් ඉන් සිලෝන්" නම් නිබන්ධය වෙනුවෙන් පි.එච්.ඩී. උපාධියක් ලැබීය.

ශ්‍රී ලංකාවට යළි පැමිණීමෙන් පසුව  කෝට්ටේ ආනන්ද ශාස්ත්‍රාලයෙහි උගැන්වීම ඇරඹූ ඔහු, 1934 වසරෙහිදී එහි විදුහල්පති විය. ඔහු ශ්‍රී ලංකාව තුල සිටි ප්‍රමුඛතම අවිහිංසාවාදියෙක් විය.

ආරම්භ කළ ආයතන 

පාසල්: අනුලා විද්‍යාලය, නුගේගොඩ;ආනන්ද ශාස්ත්‍රාලය, මතුගම; විද්‍යාකර විද්‍යාලය, මහරගම; නිග්‍රෝධ විද්‍යාලය, ගංගොඩවිල සහ දැනට මධ්‍ය මහා විද්‍යාල ලෙසින් හැඳින්වෙන රුවන්වැල්ලේ සහ මාලබේ ආනන්ද ශාස්ත්‍රාලයේ ශාඛා. මෙම සියල්ලම දැනට රජයේ පාසල් වෙති.බෞද්ධ පාසල් රැසක් ආරම්භ කිරීමට පුරෝගාමී වූ විද්වතෙකි.

ක්‍රිෂ්ණමූර්ති මධ්‍යස්ථානය, ශ්‍රී ලංකාව, ජිඩ්ඩු ක්‍රිෂ්ණමූර්තිගේ උගැන්වීම් පිළිබඳ උනන්දුවක් දක්වන අයවළුන් විසින් මෙහෙයවන, ලොව පුරා විහිදී ඇති අධ්‍යයන මධ්‍යස්ථාන ජාලයකට අයත් වෙයි.

සමකාලීන සමාජීය, ආගමික, ආචාර්ය ධර්ම සම්පන්න සහ පරිසරවිද්‍යාත්මක කරුණු සාකච්ඡා කිරීම සඳහා වූ තරුණ සිතුවිලි සමාජය. ශ්‍රී ලංකාව පුරා සමස්ත ප්‍රදේශ වලට අයත්වූ, බෙහෙවින් තරුණයන්ගෙන් සමන්විතවූ, 8000 කට වැඩි සාමාජික පිරිසක් කලෙක මෙය සතු විය. ආචාර්ය අදිකාරම්ගේ මරණයෙන් පසු අභාවයට ගොස් ඇත.

ශ්‍රී ලංකා ශාකභක්ෂකයන්ගේ සංගමය, කොළඹ සහ මාතර. 1987 සහ 1997 අතරතුර කාලයේදී කොළඹ සමාජය අභාවයට ගොස් පැවතුණි. 1997 ජූනි මාසයේදී එය යළි පණගන්වා අළුත්වැඩියා කරන ලදි.

ප්‍රධාන ප්‍රකාශන 

අර්ලි හිස්ට්‍රි ඔෆ් බුඩිසම් ඉන් සිලෝන්, 1946 

අඩියාර්හී පරමවිඥානාර්ථ සමාජ පුස්තකාලයෙහි, පාලි සහ සිංහල අත්පිටපත් වල වර්ගකෝෂය 

ද පාලි රීඩර්

ද ධම්මපද, ඉංග්‍රීසි පරිවර්තනයකි

අශෝක ලිපි (අශෝක රජතුමාගේ ශිලාලේඛනයන්හී සිංහල පරිවර්තනය)

පරමාණුව (පරමාණුව පිළිබඳ සිංහලයෙන් කළ කෘතියකි)

සිතුවිලි

ආචාර්ය අදිකාරම් විසින් විද්‍යාව පිළිබඳවූ නවීන විද්‍යාව නමැති සඟරාවක්ද සංස්කරණය කළ අතර, සාමාන්‍ය විද්‍යාව පිළිබඳ පාසල් පෙළ පොත් මාලාවක් ලියමින්, සමාජ විවරණය, භෞතික සහ පරිසරවිද්‍යාත්මක විද්‍යාවන් ආදිය පිළිබඳව පුවත්පත් ලිපි ලිවීය.

ආශ්‍රිත

බාහිර සබැඳි
 

1905 උපත්
1985 මරණ
සිංහල ජනයා
ශ්‍රී ලාංකික බෞද්ධයෝ
ශ්‍රී ලාංකික ක්‍රියාකාරීහූ
ශ්‍රී ලාංකික අධ්‍යාපනඥයෝ
ශ්‍රී ලාංකික ලේඛකයෝ
සිංහල-භාෂා ලේඛකයෝ
චරිත කතා
ව්ලදිමීර් ගරින්

.ව්ලදිමීර් ගරින් (රුසියන්: Владимир Владимирович Гарин) (උපත:1987 ජනවාරි 28 ශාන්ත පීටර්ස්බර්ග් හිදී, මරණය: 2003 ජුනි 24 සොස්නොවෝ ගම්මානය අසල දී)  යනු රුසියානු රංගන ශිල්පියෙකි.  ඔහු ද රිටර්න් නමැති රුසියානු චිත්‍රපටයේ ප්‍රධාන චරිතයක් රඟපෑවේය. චිත්‍රපටයේ මංගල දර්ශනයට පෙර දින ඔහු අවාසනාවන්ත ලෙස විල් දියෙහි ගිලී මිය ගියේය. 2003 ගිජොන් උළෙලේ හොඳම නළුවාට හිමි සම්මානය හිමි කර ගත්තේය

රුසියානු ජාතිකයෝ
අල්ෆෝන්සෝ පෙරෙයිරා ඩි ලසෙයාර්ඩ

අල්ෆෝන්සෝ පෙරෙයිරා ඩි ලසෙයාර්ඩ යනු,  පෘතුගීසි ලංකාවේ 5වන කැප්ටන්-මේජර්වරයා විය. 1555 වසරෙහිදී ලසෙයාර්ඩ තනතුර ලද්දේ  පෘතුගාලයේ සෙබැස්තියන් රජ යටතේ වන අතර, 1559 දක්වා ඔහු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා ජෝර්ජි ඩි මෙනේසිස් බරෝචි විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ෆෙරනෝ කරවාල්හෝ

ෆෙරනෝ කරවාල්හෝ යනු,  පෘතුගීසි ලංකාවේ 4වන කැප්ටන්-මේජර්වරයා විය. 1553 දී  කරවාල්හෝ පත්කරන ලද්දේ  පෘතුගාලයේ තෙවන ජෝන් රජ විසින් වන අතර, 1555 දක්වා හෙතෙම කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ අල්ෆෝන්සෝ පෙරෙයිරා ඩි ලසෙයාර්ඩ විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ඩුවාර්ච ඩි ඒස

ඩුවාර්ච ඩි ඒස (උපත 1480) යනු,  පෘතුගීසි ලංකාවේ 3වන කැප්ටන්-මේජර්වරයා විය.  1552 දී  ඒස පත්වීම් ලැබුවේ,  පෘතුගාලයේ තෙවන ජෝන් රජ වෙතින් වන අතර, 1553 වන තුරු ඔහු කැප්ටන්-මේජර් තනතුර දැරීය. ඔහුගේ අනුප්‍රාප්තිකයා වූයේ ෆෙරනෝ කරවාල්හෝ විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා 
1480 උපත්
ජියෝගො ඩි මේලො කූචීනො

ජියෝගො ඩි මේලො කූචීනො යනු,  පෘතුගීසි ලංකාවේ දෙවන සහ එකළොස්වන කැප්ටන්-මේජර්වරයා විය. 1552 දී  කූචීනො මුලින්ම පත්වීම ලද්දේ  පෘතුගාලයේ සෙබැස්තියන් රජ වෙතින් වන අතර, 1552 දක්වා ඔහු කැප්ටන්-මේජර් තනතුර දැරීය. ඔහුගේ දෙවන ධුර කාගය 1570 සිට1572 දක්වා විය. ඔහුගේ අනුප්‍රාප්තිකයෝ පිළිවෙලින් ඩුවාර්ච ඩි ඒස සහ  අන්තෝනියො ඩි නොරොඤ්ඤා  වූහ.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ජුවම් හෙන්රික්සෙ

ජුවම් හෙන්රික්සෙ යනු,  පෘතුගීසි ලංකාවේ පළමුවන කැප්ටන්-මේජර්වරයා විය. 1551 දී හෙන්රික්සෙ පත් කරන ලද්දේ පෘතුගාලයේ තෙවන ජෝන් රජ විසින් වන අතර, 1551 දක්වා හෙතෙම කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ ජියෝගො ඩි මේලො කූචීනො විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
පෘතුගීසි ලංකාවේ කැප්ටන්-මේජර්වරුන්ගේ ලැයිස්තුව

පහත දැක්වෙන්නේ,  පෘතුගීසි ලංකාවේ  කැප්ටන්-මේජර්වරුන් ලැයිස්තුවකි. පෘතුගීසින් කෝට්ටේ රාජධානිය වෙත පැමිණියේ 1505 වසරෙහිදීය. 1551 වසර වන විට, වර්තමාන ශ්‍රී ලංකා දිවයිනෙහි එකල පිහිටි  ලංකාව යන නම් ලත් පෘතුගීසී අධිවාසිත ප්‍රදේශයක් පාලනය කිරීමට ඔවුහූ කැප්ටන්-මේජර්වරු පත් කළහ. එම කාලයේදී,1594 දක්වා බොහෝ කැප්ටන්-මේජර්වරු සේවය කළහ. 1518 වසරෙහිදී කැප්ටන්-මේජර් තනතුරට පූර්වප්‍රාප්තික වූයේ කැප්ටන් තනතුර විය. 1594 වසරෙහිදී, කැප්ටන්-මේජර් තනතුරට අනුප්‍රාප්තික වශයෙන් ආණ්ඩුකාර තනතුර පිහිටුවන ලදි.

කැප්ටන්-මේජර්වරුන්ගේ ලැයිස්තුව

මෙයද බලන්න 
 ශ්‍රී ලංකාවේ රජවරුන්ගේ ලැයිස්තුව
 ලංකාවේ පෘතුගීසි කැප්ටන්වරුන්ගේ ලැයිස්තුව
 ලංකාවේ පෘතුගීසි ආණ්ඩුකාරවරුන්ගේ ලැයිස්තුව
 ශ්‍රී ලංකාවේ ඉතිහාසය

ආශ්‍රිත
 ලිස්ට් ඔෆ් හෙඩ්ස් ඔෆ් ස්ටේට් ඔෆ් ශ්‍රී ලංකා
පේද්‍රෝ ඒමෙම් පෙරෙයිරා

පේද්‍රෝ ඒමෙම් පෙරෙයිරා යනු, පෘතුගීසි ලංකාවේ 17 වන සහ අවසාන  කැප්ටන්-මේජර්වරයා විය. 1591 දී පෘතුගාලයේ පළමුවන පිලිප් රජ විසින් පෙරෙයිරා පත් කරන ලද අතර, 1594 වන තුරු ඔහු කැප්ටන්-මේජර්වරයා විය. කැප්ටන්-මේජර් තනතුර අහෝසි කරන ලද අතර ඔහුගේ අනුප්‍රාප්තිකයා වශයෙන්  පේද්‍රෝ ලෝපෙස් ඩි සෝසා පත්වූයේ  පෘතුගීසි ලංකාවේ ආණ්ඩුකාරයා ලෙසිනි.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ෆර්නැන්ඩො ඩි අල්බුකේහකී

ෆර්නැන්ඩො ඩි අල්බුකේහකී යනු, පෘතුගීසි ලංකාවේ 13වන  කැප්ටන්-මේජර්වරයා විය.   පෘතුගාලයේ සෙබැස්තියන් රජ විසින් 1575 වසරෙහිදී පත් අල්බුකේහකී තරනු ලැබිණි. 1578 වසර වන තුරු ඔහු කැප්ටන්-මේජර් තනතුර හෙබවූ අතර ඔහුගේ අනුප්‍රාප්තිකයා වූයේ මනුවෙල් ඩි සෝස කූචීනො විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා

්‍
මනුවෙල් ඩි සෝස කූචීනො

මනුවෙල් ඩි සෝස කූචීනො (උ. 1540 - ම. 1591) යනු, පෘතුගීසි ලංකාවේ 14වන  කැප්ටන්-මේජර්වරයා විය.   පෘතුගාලයේ සෙබැස්තියන් රජ විසින් 1578 වසරෙහිදී පත් කරනු ලැබූ කූචීනො, 1583 වසර වන තුරුම කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ ජුවම් ඩි කොහයියා ඩි බ්‍රීතො විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
 1540 උපත්
1591 මරණ
ජුවම් ඩි කොහයියා ඩි බ්‍රීතො

ජුවම් ඩි කොහයියා ඩි බ්‍රීතො යනු, පෘතුගීසි ලංකාවේ 15වන  කැප්ටන්-මේජර්වරයා විය. පෘතුගාලයේ පළමුවන පිලිප් රජ විසින් 1583 වසරෙහිදී පත් කරනු ලැබූ බ්‍රීතො, 1590 වන තුරු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ සිමවො ඩි බ්‍රීතො විය. 

1587 වසරෙහිදී සීතාවක පළමුවන රාජසිංහ රජ විසින් දෙවන වරට කොළඹ වටලෑමේදී තිබූ අවාසිදායක තත්ත්වයන් මධ්‍යයෙහි වුව, කොළඹ කොටුවෙහි රඳවා සිටි කෝට්ටේ ධර්මපාල රජ සහ අවසන් පෘතුගීසි මුර ඇණිය බ්‍රීතො විසින් සාර්ථක ලෙසින් ආරක්ෂා කරන ලදි . මුර ඇණිය සමන්විත වූයේ,  පෘතුගීසි සොල්දාදුවන් 300 පමණ සංඛ්‍යාවක් වෙතින් සහ ධර්මපාල රජුට පක්ෂපාතී සේනාව වෙතිනි.    1591 වසරෙහිදී   පෘතුගීසින් විසින් යාපනය රාජධානිය යටත් කර ගැනීමෙන් පසුව,  1594 වසරෙහිදී, පෘතුගීසින් සහ කෝට්ටේ හමුදාවන්  සීතාවක රාජධානිය  අත්පත් කර ගැනුමට ගමන් කළහ. 1656 වසරෙහිදී, ලන්දේසීහූ කොළඹ අත්පත් කර ගත්හ.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ෆර්නැන්ඩො ඩි මොන්රොයි

ෆර්නැන්ඩො ඩි මොන්රොයි යනු, පෘතුගීසි ලංකාවේ 10වන  කැප්ටන්-මේජර්වරයා විය. පෘතුගාලයේ සෙබැස්තියන් රජ වෙතින් 1568 වසරෙහිදී පත්වීම් ලැබූ මොන්රොයි, 1570 වසර වන තුරු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ ජියෝගො ඩි මේලො කූචීනො විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ජියෝගො ඩි මේලො

ජියෝගො ඩි මේලො යනු, පෘතුගීසි ලංකාවේ 9වන  කැප්ටන්-මේජර්වරයා විය. පෘතුගාලයේ සෙබැස්තියන් රජ විසින් 1565 වසරෙහිදී පත් කරනු ලැබූ මේලො, 1568  වන තුරු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ ෆර්නැන්ඩො ඩි මොන්රොයි විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
පේද්‍රෝ ඩි අතායිජ් ඉන්ෆෙර්නෝ

පේද්‍රෝ ඩි අතායිජ් ඉන්ෆෙර්නෝ යනු, පෘතුගීසි ලංකාවේ 8වන  කැප්ටන්-මේජර්වරයා විය.  පෘතුගාලයේ සෙබැස්තියන් රජ විසින් 1564 වසරෙහිදී පත් කරන ලද ඉන්ෆෙර්නෝ, 1565 වසර වන තුරු කැප්ටන්-මේජර් තනතුර හොබවීය. ඔහුගේ අනුප්‍රාප්තිකයා වූයේ ජියෝගො ඩි මේලො විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
බල්තසාර් ගේදිස් ඩි සෝස

බල්තසාර් ගේදිස් ඩි සෝස යනු, පෘතුගීසි ලංකාවේ 7වන  කැප්ටන්-මේජර්වරයා විය. පෘතුගාලයේ සෙබැස්තියන් රජ විසින් 1560 වසරෙහිදී පත් කරනු ලැබූ සෝස, 1564 වන තුරු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ පේද්‍රෝ ඩි අතායිජ් ඉන්ෆෙර්නෝ විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
ජෝර්ජි ඩි මෙනේසිස් බරෝචි

ජෝර්ජි ඩි මෙනේසිස් බරෝචි යනු, පෘතුගීසි ලංකාවේ 6වන  කැප්ටන්-මේජර්වරයා විය. .  පෘතුගාලයේ සෙබැස්තියන් රජ විසින් 1559 වසරෙහිදී පත් කරනු ලැබූ බරෝචි, 1560 වන තුරු කැප්ටන්-මේජර් තනතුර හෙබවීය. ඔහුගේ අනුප්‍රාප්තිකයා වූයේ බල්තසාර් ගේදිස් ඩි සෝස විය.

ආශ්‍රිත

 සෙයිලෝහී කැප්ටන්-මේජර්වරු
16වන-සියවසේ පෘතුගීසි ජනයා
පෘතුගාලයේ සෙබැස්තියන් රජ

දොම් පළමුවන සෙබැස්තියන් රජ (පෘතුගීසි: සෙබස්තියොම් ඊ 20 ජනවාරි 1554 – 4 අගෝස්තු 1578) යනු,  11 ජූනි 1557 සිට 4 අගෝස්තු 1578 දක්වා පෘතුගාලයේ සහ අල්ගාර්වෙස් හී රජ වූ අතර  අවිස් රාජවංශයෙහි උපාන්ත්‍ය පෘතුගීසි රජ විය.

හෙතෙම, ජෝන් මැනුවෙල්, පෘතුගාලයේ කුමාරයා සහ ඔහුගේ භාර්යාව වූ  ඕස්ට්‍රියාවේ ජොවානාගේ පුත්‍රයා විය. ඔහු,  පෘතුගාලයේ තෙවන ජෝන් රජගේ සහ  ශුද්ධවූ රෝමානු අධිරාජ පස්වන චාල්ස්ගේ මුණුපුරාද විය.  අල්කසීර් කැබීර් සටනෙහිදී ඔහු අතුරුදහන් විය (බොහෝ විට ක්‍රියාන්විතයෙහිදී මිය යන්නට ඇත). පළමුවන සෙබැස්තියන් රජ බොහෝ විට අපේක්ෂිතයා (පෘතුගීසි: ඕ දේසේජාඩෝ) ලෙසින් හැඳින්වෙන්නේ, ඔහුගේ මරණය නිසා ඇති වෙමින් තිබූ පෘතුගාලයෙහි පරිහානිය නවතා ලීම සඳහා ඔහු යළි පැමිණීම පෘතුගීසී ජනයා අපේක්ෂා කළ බැවිනි.
ශ්‍රී ලාංකිකයන් ශ්‍රමිකයන් ලෙස සෞදි අරාබිය වෙත යාම

මෙරටින් ශ්‍රමිකයන් යැවෙන මැද පෙරදිග කලාපයේ රටවල් අතුරින් ප්‍රධාන තැන සෞදි අරාබියට හිමිවේ.

<center>

2009 සිට 2013 දක්වා පිටත්වූ ගණන හා 2013 ගැහැණු පිරිමි අනුපාතය දක්වා ඇත.

මෙරට ශ්‍රමිකයන් දරුණුවට පීඩාවට පත්වන රටක් ලෙසද සෞදි අරාබිය සැලකේ.
මොසැම්බික් හී විනාශ වී ගිය ' ද ග්රෑන්ඩ් හෝටලය '

මොසැම්බික් හී විනාශ වී ගිය  ' ද ග්රෑන්ඩ් හෝටලය ' 

 සංචාරක කර්මාන්තයේ හිනි පෙත්තේ සිටි අප්රිකානු රාජ්‍යයක් වූ මොසැම්බික් හී 1955 වසරේදී ඉදිවූ මෙම හෝටලය එකල අප්රිකාවේ පිහිටි සුඛෝපභෝගි හෝටල් අතුරින් එකක් බවට පත්විය. කාමර 122කින් සමන්විත වූ එහි සිනමා හලක් මත්පැන් හලක් ආපනශාලා අලවිසැල් මෙන්ම විශාල ප්‍මානයේ නාන තටාකයක් ද විය. එහෙත් 1970 වසරේ මොසැම්බික් හී ඇතිවූ සිවිල් යුධ ගැටුම් හේතුවෙන් මෙම හෝටලයේ කටයුතු ඇණ සිටියේය. ඉන්පසු මෙම හෝටලය යුධ හමුදා කඳවුරක් හා දේශපාලන සිරකරුවන් රදවන කඳවුරක්  බවට පත්විය. අවසානයේ එහි සම්පත් කොල්ලකෑමත් යුද්ධය අවසානයේ තවත් පිරිසක් එහි නවාතැන් ගැනීම නිසා අද (2016) වනතුරුම මෙය නැවත ගොඩනැගීමට නොහැකිව තිබේ. අදත් මෙහි 500 ආසන්න පිරිසක් පරම්පරා 3ක් පුරා ජීවත් වේ.
කිංකකුජි

, නිල නාමය , යනු ජපානයේ, කියොතෝවේ පිහිටි, සෙන් බෞද්ධ පන්සලකි.  එය ජපානයේ මහත් ජනප්‍රිය ගොඩනැගිලි අතුරින් එකක් වන අතර, වාර්ෂිකව නරඹන්නන් බොහෝ පිරිසක් එය වෙත ඇදී එති. ජාතික වශයෙන් විශේෂ ඓතිහාසික අඩවියක් ලෙසින්ද සහ ජාතික වශයෙන් විශේෂ භූමිභාගයක් ලෙසින්ද එය නම් කර ඇති අතර, ලෝක උරුම අඩවිද වන පුරතන කියොතෝවෙහි ඓතිහාසික ස්මාරක සමන්විත වන ස්ථාන 17 අතුරින් එය එකකි.

සටහන්
ත්‍රිලක්‍ෂණ

ත්‍රිලක්ෂණය යනු බුදු දහමෙහි ඉතා ම වැදගත් ස්ථානයක් උසුලන්නා වූ ගැඹුරු දහම් කොටසකි. එනම්, අනිච්ච, දුක්ඛ, අනත්ත, ලෙස පෙළ දහමෙහි පාලි භාෂාවෙන් පැමිණෙන්නාහ. අද එයට අලුත් නිරුක්ති සපයමින් සමහරුන් විකෘති සිංහල අර්ථයන් දෙන්නට වීම බරපතල සාසනික ගැටලුවකි. එහි සිංහල අර්ථය විමසා බැලිය යුතු ය. එනම් අනිත්‍ය, දුක්ඛ, අනාත්ම ලෙස සිංහලයට පරිවර්තනය විය යුතු ය. 

අනිච්ච ( ඛයට්ඨෙන අනිච්චං ) නිරන්තර ක්ෂය වන්නා වූ අර්ථයෙන් "අනිත්‍ය" නම් වේ. 

දුක්ඛං ( භයට්ඨෙන දුක්ඛං ) ඒ වෙනස් වන ස්භාවය නිසා බිය ඇති වේ. එය දුකකි. 

අනත්ත ( අසාරකට්ඨෙන අනත්තා / අවසවත්ථනට්ඨෙන අනත්තා ) යමක් අනිත්‍ය නම් දුක් නම් වෙනස්වන ස්භාවයෙන් යුක්ත නම් එය මම නෙවෙයි, මගේ නෙවෙයි, මගේ ආත්මය නෙවෙයි ලෙස අසාර වශයෙන්, තම වසඟයේ පැවැත්විය නො හැකි බව දැන ගැනීම අනාත්ම ය යි. 

මෙම තිලකුණ වැඩීම කළ යුත්තේ අන් කිසිවක නොව ස්කන්ධ - ආයතන - ධාතු පිළිබඳව ම යි.